b'\n_START_ARTICLE_\nPangasinan\n_START_SECTION_\nPampulitika\n_START_PARAGRAPH_\nAng lalawigan ng Pangasinan ay nahahati sa 44 bayan, 4 na lungsod, at 1,364 na mga barangay. May anim na distritong pangkinatawan ang lalawigan ng Pangasinan.\n_START_SECTION_\nPisikal\n_START_PARAGRAPH_\nMatatagpuan ang lalawigan ng Pangasinan sa kanlurang gitnang bahagi ng pulo ng Luzon sa Pilipinas. Naghahanggan ang Pangasinan sa mga lalawigan ng La Union at Benguet sa hilaga, sa Nueva Vizcaya at Nueva Ecija sa silanga, at sa Zambales at Tarlac sa timog. Matatagpuan sa kanluran ng lalawigan ang Dagat Timog Tsina._NEWLINE_May kabuuang sukat ang Pangasinan na 5,451.01 square kilometres (2,104.65\xc2\xa0sq\xc2\xa0mi). Ang lalawigan ay nasa 170 kilometro (105.633\xc2\xa0mi) hilaga ng Maynila, 50 kilometro (31.0685\xc2\xa0mi.) timog ng Lungsod ng Baguio, 115 kilometro (71.4576\xc2\xa0mi.) hilaga ng Pandaigdigang Paliparan at Daungan ng Subic, at 80 kilometro (49.7096\xc2\xa0mi.) hilaga ng Paliparang Pandaigdig ng Clark.'